Slagoffers van 1972-busramp herdenkDie bus waarin rugby-en tennisspelers en ondersteuners naby Villiersdorp gesterf het word hier uit die Riviersonderend gelig. Die bus was in water wat sowat ses meter diep was en duikers moes staalkabels gebruik voordat dit deur stootskrapers uitgesleep kon word.(Foto verskaf deur Overstrand-munisipaliteit) ŉ Spesiale seremonie word Sondag by Mt Pleasant Primêr in Hermanus se skoolsaal gehou vir lede van die gemeenskap wat in 1972 in ŉ bustragedie gesterf het. Die Overstrand-munisipaliteit sê die seremonie word gehou om die mense se lewens te herdenk wat 50 jaar gelede, op 11 Junie 1972, in ŉ busongeluk omgekom het. Die bus waarin hulle van die Paarl af gery het, het in die Riviersonderendrivier naby Villiersdorp beland. Hulle het teruggekeer ná ŉ sportbyeenkoms. Die ongeluk het 53 lewens geëis: rugbyspelers, ondersteuners en tennisspelers wat na die Paarl gereis het vir ŉ dag van sport. Talle gesinne van Mount Pleasant en Hawston-gemeenskappe het meer as een geliefde in die ramp verloor en ŉ aantal kinders is wees gelaat. Die Atlantics Rugby Football Klub (RFC) hou ŉ spesiale gedenkdiens vir die 50ste herdenking van die ramp. Die diens begin om 09:00 in die laerskool se skoolsaal. Die opening word gelei deur pastoor N. Cupido en David Coert sal die gehoor verwelkom. Dr. Annelie Rabie, uitvoerende burgemeester van Overstrand, is een van die gassprekers. Juan Arnoldus sal die diens lei voor ŉ stoet na die Mt Pleasant-begraafplaas sal beweeg. Robert Nutt Junior sal die opening hanteer en pastoor Ronald Nutt, burgemeesterskomiteelid vir gemeenskapsdienste, sal ŉ boodskap lewer voor die kranslegging en boomplantseremonie. (Foto verskaf deur Overstrand-munisipaliteit) Familielede en vriende van die slagoffers van die busramp het gehelp om die lyke uit die rivier te dra. Volgens die koerantonderskrif is 49 van die lyke wat uitgehaal is, is 48 op die toneel geëien.(Foto verskaf deur Overstrand-munisipaliteit) Volgens ‘n koerantberig is dit hoe die massagraf op Mount Pleasant gelyk het waar 44 mense begrawe is. Tussen 6 000 en 7 000 mense het die diens bygewoon en sowat 3 000 die een by Hawston (Foto verskaf deur Overstrand-munisipaliteit) Die volgende persone word onthou: Elize Appel Mercia Aplon Friedel Swarts William April Magdelene April John April Ivan April Francina Pietersen Henriëtta Pietersen Hettie Pietersen Joseph Minnaar Stephen Philander Daniël Jansen Paul Claasen Maria Claasen Matthew Davids Louisa Ross Willem du Plessis Hendrik du Plessis Felicity Benjamin Maria Gillion David Gillion Eric Gillion Clifford van Nieting Daniël Petersen Cornelia Robyntjies Johnny Robyntjies Brian Williams Olga Arendse Mervyn van der Berg Desmond Montague Colin Montague Jennifer Coxson Maria de Behr Frederick de Behr Fred Jacobs Apollis Frans Jan Frans Audrey Poole Anita Wentzel Prins Arendse Karel Coert Karel Adams Ronald Pietersen Irene Seconna Andrew Minnaar Maria Davids Esmerelda Isaacs Velia Marais Gabriël Pieterse Daniël Plaatjies Willem Plaatjies Christopher Plaatjies